Schaan, 2. december 2022

Sporočilo za medije: usmerjanje turističnih tokov na območju Alp – podkast s priporočili za odločevalce

Podkast: Kdo bo poskrbel za usmerjanje turističnih tokov na območju Alp?

Od visokogorskih planot do divjih rek in hudournikov. V najnovejšem podkastu CIPRE so predstavniki štirih pilotnih regij, ki sodelujejo v projektu *speciAlps 2*, iskali odgovore na vprašanja, ki so se pojavila pri izvajanju omenjenega projekta: kako učinkovito usmerjati turistične tokove, kakšne so pri tem težave, kako in kdo jih lahko reši.

Kjer so bile še pred nekaj desetletji samotne doline s skrivnostnimi slapovi in kristalno čistimi gorskimi jezeri, lahko danes opazujemo avtomobile, ki so povsem zatrpali dovozne ceste, in turiste pri iskanju novih insajderskih namigov za odkrivanje neokrnjene narave. V nekaterih predelih Alp so taki prizori žal postali že del našega vsakdanjega življenja. Štiri pilotne regije v Alpah – Naravni park Tiroler Lech/A, Kamniško-Savinjske Alpe/SLO, planinska vas Balme/I in Bad Reichenhall/D – so se zato odločile to spremeniti. V okviru projekta so pripravile ukrepe za obvladovanje naraščajočega števila obiskovalcev. Koordinatorji pilotnih regij so v podkastih CIPRE razpravljali o težavah in rešitvah zanje, pa tudi o tem, kako lahko na tem področju politika, turizem, regionalni razvoj in drugi odločevalci ustvarijo okoliščine, v katerih bodo imeli koristi tako narava kot obiskovalci.

**Prisluhnite podkastu**

Novi podkast z naslovom [Who takes care of visitor management in the Alpine region?](https://soundcloud.com/cipra_international/who-takes-care-of-visitor-management-in-the-alpine-region?in=cipra_international/sets/cipra-podcast) **(en) je pripravilo** Omrežje občin Povezanost v Alpah in je že na voljo v rubriki [Podkast CIPRE.](https://www.cipra.org/sl/aktualno/podkast-cipre?set_language=sl)O tem, kako lahko obiskovalci sami dejavno prispevajo k varstvu in ohranitvi občutljivega naravnega prostora, poroča CIPRA v podkastu [How to protect the Alps with your behaviour](https://soundcloud.com/cipra_international/specialps2-code-of-conduct?in=cipra_international/sets/cipra-podcast) (en).

Omenjena podkasta sta bila na temo usmerjanje turističnih tokov pripravljena v okviru projekta ***speciAlps 2***, ki ga je koordinirala CIPRA International v sodelovanju z Omrežjem občin [Povezanost v Alpah](https://alpenallianz.org/sl) in s finančno podporo nemškega Zveznega ministrstva za okolje, varstvo narave, jedrsko varnost in varstvo potrošnikov (BMUV).

**Več informacij o projektu:** [www.cipra.org/de/specialps2](http://www.cipra.org/de/specialps2) (de, fr, it, sl, en)

To sporočilo in fotografije v kakovosti, primerni za tisk, si lahko presnamete z naslednjega naslova: [www.cipra.org/de/medienmitteilungen](http://www.cipra.org/de/medienmitteilungen)

Za vprašanja sta vam na voljo:

Magdalena Holzer, CIPRA International: [magdalena.holzer@cipra.org](mailto:magdalena.holzer@cipra.org)

Kathrin Holstein, Omrežje občin Povezanost v Alpah: [kathrin.holstein@alpenallianz.org](mailto:kathrin.holstein@alpenallianz.org)

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v sedmih alpskih državah. Zastopa več kot sto društev in organizacij. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org)

[**Povezanost v Alpah – omrežje alpskih občin**](https://alpenallianz.org/de/)

Omrežje občin Povezanost v Alpah (AidA) združuje več kot 300 občin in regij iz sedmih alpskih držav, ki si prizadevajo za trajnostni in podnebju prijazen razvoj. Omrežje se posveča različnim temam, ki segajo od turizma in biotske raznovrstnosti do socialno-ekonomskih izzivov v majhnih in srednje velikih občinah, pri tem pa poudarja pomen razvoja in izmenjave praktičnih rešitev.

<https://alpenallianz.org>